અમદાવાદ: સરકારે રૂ. ૫૦૦ અને રૂ. ૧૦૦૦ની ચલણી નોટ બદલવાની મર્યાદા પહેલાં રૂ. ૪૦૦૦ રાખી હતી. ત્યાર બાદ વધારીને રૂ. ૪૫૦૦ કરી અને હવે અચાનક જ આ મર્યાદા ઘટાડીને રૂ. ૨૦૦૦ની કરી દેતાં લોકોમાં ભારે રોષ વ્યાપી ગયો છે. કોઇ એક વ્યક્તિ રોજના માત્ર રૂ.૨૦૦૦ની નોટ જ એક્સચેન્જ કરાવી શકશે, જે નિયમ ૩૦ ડિસેમ્બર સુધી ચાલુ રહેશે. બેન્કમાં એક વ્યક્તિને એક જ વખત નાણાં મળશેનો નિયમ પણ ચુસ્તપણે પાળવામાં આવશે. સરકારે માત્ર રૂ. ૨૦૦૦ની નોટો જ બદલવાની જાહેરાત કર્યાના પહેલે જ દિવસે એટીએમ મશીનો ખાલીખમ થઇ જતાં લોકોમાં ભારે હાલાકી સર્જાઇ છે.